ટાઈગર શ્રાેફ અને દિશા પટ્ટણી અભિનીત ફિલ્મ બાગી-ટૂએ પહેલા ત્રણ જ દિવસમાં 70 કરોડ કરતાં વધુ કમાણી કરીને અનેરો વિક્રમ સ્થાપ્યો છે. આ ફિલ્મ હવે બોલીવૂડની પહેલા વીક-ઍન્ડમાં સૌથી વધારે કમાણી કરનારી ઍક્શન ફિલ્મ બની ચૂકી છે.કમાણીના મામલે બોલીવૂડમાં અનેક એવી ફિલ્મો છે, જેણે ત્રણ કે ચાર જ દિવસમાં રુ. 100 કરોડની કમાણીનો આંક પાર કર્યો છે. આમાં સલમાન ખાનની પાંચ ફિલ્મ, આમિર ખાનની ત્રણ ફિલ્મ, શાહરુખ ખાન – હૃતિક રોશન – રણવીર સિંહની એક-એક ફિલ્મ અને કમાણીમાં રેકોર્ડ સર્જનારી ફિલ્મ બાહુબલીનો સમાવેશ થાય છે.અત્યાર સુધી એ લિસ્ટનાં કલાકારો એટલે કે સલમાન ખાન, આમિર ખાન, શાહરુખ ખાન, હૃતિક રોશન, અક્ષય કુમાર જ આ પ્રકારના વિક્રમ નાેંધાવી શક્યા છે. અક્ષય કુમારની અનેક ફિલ્મોએ રુ. 100 કરોડનો આંક પાર પાડ્યો છે, પણ તેને રુ. 100 કરોડનો આંક પાર કરતા સમય લાગ્યો છે.માત્ર ત્રણ-ચાર દિવસમાં રુ. 100 કરોડની કમાણી કરવી એ ખૂબ જ મોટી વાત છે. તેમાં પહેલા જ દિવસે રુ. 25 કરોડની કમાણી કરવી એ પણ ખૂબ જ મોટી વાત છે અને ટાઈગર શ્રાેફે એ કરી બતાવ્યું છે, એટલું જ નહી પહેલા દિવસની કમાણીમાં તેણે સલમાન ખાન અને હૃતિક રોશનને પણ પાછળ છોડી દીધા છે. સલમાન ખાન, આમિર ખાન, શાહરુખ કે અક્ષયકુમાર ઈદ, દિવાળી, ક્રીસમસ કે બીજા રાષ્ટ્રીય દિનને ધ્યાનમાં રાખીને પોતાની ફિલ્મો રજૂ કરે છે અને જબરદસ્ત કમાણી કરે છે, જ્યારે ટાઈગર શ્રાેફની આ ફિલ્મ કોઈ પણ જાતના તહેવાર વિના રજૂ થઈ હોવા છતાં તેણે પહેલા દિવસે રુ. 25 કરોડની કમાણી નાેંધાવીને અનેરો વિક્રમ સ્થાપ્યો છે.